Πρωτάθλημα Ε.Π.Σ. Πειραιώς 1926-27

Στο 3ο πρωτάθλημα της Ε.Π.Σ. Πειραιώς 1926-27 τον τίτλο κατέκτησε και πάλι ο Ολυμπιακός. Όμως, αν και είχε ιδρυθεί η ΕΠΟ από το Νοέμβριο του 1926, δεν διεξήχθη πανελλήνιο πρωτάθλημα. Με την ένταξη στην Ένωση των σωματείων του φιλικού προς τον Εθνικό "Συνδέσμου Ποδ. Σωματείων" τα μέλη της Ένωσης αυξάνονται σε 14. Έτσι δημιουργείται και Β΄ κατηγορία.

Λεπτομέρειες
Τον Σεπτέμβριο του 1926 στον νεοσύστατο Σύνδεσμο Ποδοσφαιρικών Σωματείων Πειραιώς εκτός των Εθνικού, Ηρακλή, Άμυνας Κοκκινιάς, Βυζαντίου, Ελλάς και Πειραϊκού, που ήταν και τα αρχικά του μέλη της προηγούμενη περιόδου 1925-26, εντάσσονται επιπλέον οι: Φαληρικός και Φαληρική Ένωσις, Μόντα Κλουμπ, Θησεύς Πειραιώς, Προοδευτική Νεολαία, Ατρόμητος και Καλλιθαϊκός, καθώς και οι Π.Σ. Μοσχάτου και Π.Ο. Θύελλα.

Ωστόσο όμως, το Νοέμβριο του 1926, ο φιλο-Εθνικός "Σύνδεσμος Ποδοσφαιρικών Σωματείων Πειραιώς" και η φιλο-Ολυμπιακή "Ένωση Ποδοσφαιρικών Σωματείων Πειραιώς" συγχωνεύτηκαν, έπειτα και την παρέμβαση των υπόλοιπων Ενώσεων, και ειδικότερα αυτή της Ένωσης Αθηνών και αφού συμφώνησαν στο νέο Δ.Σ. να εκλεγούν οι Καλούδης, Τζουμερκιώτης της "Ένωσης" και Τερεζάκης, Γεωργίου, Κονταρίνης του "Συνδέσμου".

Το πρωτάθλημα της ΕΠΣΠ για την περίοδο 1926-27, έπειτα την όλη διαδικασία της συγχώνευσης της με τον Σύνδεσμο και την ένταξη των μελών του Συνδέσμου στη δύναμή της, ξεκίνησε καθυστερημένα και έπειτα από συνεχείς αναβολές, τον Φεβρουάριο του 1927. Όμως, η αύξηση των σωματείων-μελών της ΕΠΣΠ τον Νοέμβριο, είχε ως αποτέλεσμα τον Απρίλιο του 1927 ο Εθνικός να εκλέξει διοικητικό συμβούλιο της αρεσκείας του στην Ένωση με πρόεδρο το Χαρ. Βολονάκη, κάτι το οποίο ουσιαστικά δεν θέλησε να αποδεχτεί ο Ολυμπιακός. Έτσι με τη λήξη του πρωταθλήματος 1926-27 αποχώρησε τόσο από την ένωση όσο και από την ΕΠΟ και σε μια επίδειξη δύναμης, μαζί με τον Παναθηναϊκό και την ΑΕΚ ίδρυσαν τον Π.Ο.Κ.. Οι τρεις μεγάλοι συνασπίστηκαν, με αποτέλεσμα να ματαιωθεί το 1ο Πανελλήνιο πρωτάθλημα 1927 το οποίο η ΕΠΟ είχε προκηρύξει μεταξύ των πρωταθλητών των τριών τοπικών ενώσεων: ΠΑΟ (Αθήνας), Ολυμπιακού (Πειραιά) και Ηρακλή (Μακεδονίας).

Α΄ κατηγορία
μικρογραφία|δεξιά|250px|Οι αδερφοί Ανδριανόπουλοι
Την Α΄ κατηγορία αρχικά συγκρότησαν οι ομάδες: Ολυμπιακός και Νεάπολις και οι του Συνδέσμου: Φαληρικός, Εθνικός, Φαληρική, Άμυνα, Ηρακλής και Προοδευτική Νεολαία (αρχικά είχε δηλωθεί στη Β΄), καθώς και ο Τιτάν (Παμπειραϊκός). Πριν την έναρξη όμως οι μεν Τιτάν και Νεάπολις συγχωνεύτηκαν και συνέχισε η Νεάπολις στο πρωτάθλημα, ενώ προστέθηκε και ο Καλλιθαϊκός. Η Άμυνα Κοκκινιάς μεταφέρθηκε στη Β΄ και Προοδευτική εν τέλει δεν μετείχε.

Πρωταθλητής αναδείχθηκε ο Ολυμπιακός, νικώντας σε τελικό αγώνα τον Εθνικό. Αρχικά, ο τελικός αγώνας ορίσθηκε να γίνει την Κυριακή 12 Ιουνίου 1927 στο γήπεδο του Παναθηναϊκού, ωστόσο όμως λόγω του ότι ο ΠΑΟ ήθελε να γίνει ο αναβλειθής αγώνας με την ΑΕΚ για τον τελικό του πρωταθλήματος Αθηνών, ο αγώνας Ολυμπιακού και Εθνικού τελέσθηκε στο γήπεδο του Πανελληνίου. Έπειτα από ένα επεισοδιακό παιχνίδι ο Ολυμπιακός επικράτησε με 4-2, με το πρώτο ημίχρονο να λήγει 3-1 υπέρ του Ολυμπιακού και στο δεύτερο ημίχρονο να σκοράρει άλλο ένα τέρμα και επίσης ένα τέρμα ο Εθνικός με πέναλτι και να διαμορφώνεται έτσι το τελικό 4-2. Ωστόσο όμως, λόγω του ότι ο αγώνας έπειτα τα επεισόδια καθυστέρησε να τελειώσει, η ΕΠΣΠ όρισε να γίνει επαναληπτικός αγώνας αρχικά την Κυριακή 10 Ιουλίου και κατόπιν η επόμενη απόφασή της ήταν να μετατεθεί για τον Σεπτέμβριο. Τελικά ο αγώνας αποφασίστηκε να γίνει την Κυριακή 17 Ιουλίου 1927 στο γήπεδο του Παναθηναϊκού, όπου νικητής αναδείχθηκε ο Ολυμπιακός με 1-0.

 Πρωταθλητής
 Ολυμπιακός
 Σύνθεση: Καλογερόπουλος (τερμ.), Γεροντάκης, Ράγγος, Πανόπουλος, Πεζώνης, Άγας, Τάκης Λεκκός, Γιώργος Ανδριανόπουλος, Ντίνος Ανδριανόπουλος, Βασίλης Ανδριανόπουλος, Λεωνίδας Ανδριανόπουλος.
 Προπονητής:

ΘέσηΟμάδες1 Ολυμπιακός2Εθνικός Πειραιώς3Φαληρικός Σύνδεσμος4Φαληρική Ένωσις5Γ.Σ. Ηρακλής 6Καλλιθαϊκός 7Προοδευτική Νεολαία* 8Ένωσις Φιλάθλων Νεαπόλεως**9Τιτάν (Παμπειραϊκός)**
*Η Προοδευτική αρχικά είχε δηλωθεί στη Β΄ κατηγορία και στη συνέχεια στην Α΄. Ωστόσο τελικά δεν μετείχε μέχρι και το 1928, που επανεντάχθηκε στη δύναμη της ΕΠΣΠ και στις διοργανώσεις την περίοδο 1928-29.
** Νεάπολις και Τιτάν δηλώθηκαν αρχικά αλλά πριν ακόμα την έναρξη της σεζόν τον Φεβρουάριο του 1927 συγχωνεύτηκαν. Έπειτα την συγχώνευση η Νεάπολις συνέχισε υπό αυτήν την ονομασία.

Β΄ κατηγορία
Στη Β΄ κατηγορία εντάχθηκαν τα υπόλοιπα σωματεία του Συνδέσμου: Άμυνα (αρχικά είχε δηλωθεί στην Α΄), Βυζάντιο, Μοσχάτο, Ατρόμητος Πειραιώς, Πειραϊκός, Θησεύς, Θύελλα, Μόντα Κλουμπ και τα νέα σωματεία που εγγράφηκαν στη δύναμη της ΕΠΣΠ: ΑΕΚ Πειραιώς, Άρης Πειραιώς, Πειραιεύς, καθώς και οι Β΄ ομάδες Εθνικού και Καλλιθαϊκού. Στη Β΄ κατηγορία είχε δηλωθεί αρχικά και η Προοδευτική, η οποία στη συνέχεια συμπεριλήφθηκε στην Α' και τελικά δεν συμμετείχε. Στην πορεία του πρωταθλήματος έγιναν διαφοροποιήσεις, διότι κάποιες ομάδες αποσύρθηκαν. Δεν είναι γνωστές λεπτομέρειες εκτός από το ότι η Άμυνα ανέβηκε στην Α΄.

ΘέσηΟμάδες1Άμυνα Κοκκινιάς2Πειραϊκός Όμιλος 3Π.Σ. Μοσχάτου 4"Βυζάντιον" Ταμπουρίων5ΑΣ Θύελλα* 6ΑΕΚ Πειραιώς 7Β΄ Εθνικού Πειραιά8Β΄ Καλλιθαϊκού 9Πειραιεύς** 10Άρης Πειραιώς***11Ατρόμητος Πειραιώς***12Θησεύς***13Μόντα Κλουμπ Κωνσταντινουπόλεως***
*Προς το τέλος αποσύρθηκε. Στο τέλος της σεζόν μετονομάστηκε σε Ένωση Φιλάθλων Ταμπουρίων και τον Νοέμβριο του 1928 μετονομάσθηκε σε Αργοναύτης.
**Προς το τέλος της σεζόν αποσύρθηκε.
***Δηλώθηκαν αλλά δεν μετείχαν.

Μέλη του Συνδέσμου
Αναλυτικά όλα τα σωματεία-μέλη του Συνδέσμου Ποδοσφ. Σωματείων Πειραιώς, συμπεριλαμβανομένων και αυτών που εντάχθηκαν στον Σύνδεσμο στις αρχές της περιόδου 1926-27, πριν την ένωση του με την ΕΠΣΠ τον Νοέμβριο του 1926 και η μετέπειτα τύχη τους. Ήταν τα εξής:

Ομάδες-Μέλη1Εθνικός ΠειραιώςΠρωταθλητής Συνδέσμου 1925-26. Καθιέρωση στην ΕΠΣΠ από το 1926-27, έπειτα τη συνένωση της με τον Σύνδεσμο. 2Φαληρική Ένωσις «Μ. Αλέξανδρος»ΕΠΣΠ - από το 1947: "Δόξα Πειραιώς"3 Άμυνα Κοκκινιάς ΕΠΣΠ 4 Προοδευτική ΝεολαίαΕΠΣΠ 1927: Μη συμμετοχή - 1928: επανένταξη5Γυμναστικός Σύλλογος «Ηρακλής»ΕΠΣΠ - 1930: μετονομασία σε "Πειραϊκή Α.Ε." - 1931: συγχ. στον Φαληρικό Σύνδ.6 Πειραϊκός Όμιλος ΕΠΣΠ - 1933: διάλυση - 1946: επανίδρυση 7Ποδοσφαιρικός Σύνδεσμος Μοσχάτου ΕΠΣΠ - 1930: διαγραφή8Α.Σ. Ταμπουρίων «Βυζάντιον»ΕΠΣΠ  9Αθλητικός Σύλλογος «Θύελλα»ΕΠΣΠ - 1927: μετονομάστηκε σε Ένωση Φιλάθλων Ταμπουρίων - 1928: Η Ε.Φ. Ταμπουρίων μετονομάστηκε σε Αργοναύτης10Γυμναστικός Όμιλος «Θησεύς»ΕΠΣΠ - 1927: διαγραφή - 1930: επανένταξη11Καλλιθαϊκός ΌμιλοςΕΠΣΠ - 1928: διαγραφή - μεταπολεμικά στην ΕΠΣΑ12Φαληρικός ΣύνδεσμοςΔευτεραθλητής ΕΠΣΠ 1925-2613ΕλλάςΜέλος του Σύνδεσμου Ποδοσφ. Σωματείων Πειραιώς 1925-2614Ατρόμητος Πειραιώς1927: Ένταξη στη Β΄ κατηγορία. Δε συμμετείχε - 1929: Επανένταξη στην ΕΠΣΠ και τη Γ΄ κατηγορία.15Μόντα Κλούμπ Κωνσταντινουπόλεως

Πηγές
 Ηλεκτρονικό αρχείο εφ. "Αθλητική Ηχώ".
 Ανδρέας Μπόμης, "Γκολ 2000 Ένας αιώνας ποδόσφαιρο", Εκδόσεις Πελεκάνος, Αθήνα 1999, σ. 42.
 Γεώργιου Πασαμήτρου, "Η ιστορία του πειραϊκού ποδοσφαίρου", εφ. "Αθλητική Ηχώ" 22-24 Μαρτίου 1951.
 Αθλητικός Κόσμος 1927. 

Παραπομπές

Κατηγορία:Ε.Π.Σ. Πειραιώς
Κατηγορία:Εγχώρια ποδοσφαιρικά πρωταθλήματα 1926-1927